google/wiki40b huggingface dataset:
Όλγα (όνομα)

Όλγα (γενική: της Όλγας), ελληνικό γυναικείο κύριο όνομα (βαφτιστικό όνομα).

Ετυμολογία του ονόματος

Το όνομα Όλγα είναι δάνειο από το ρωσικό Ольга, το οποίο προέρχεται από το γερμανικό όνομα Helga και αυτό από αρχαία σκανδιναβική ρίζα που σημαίνει «υγιής, ιερός». Σύμφωνα με το Online Etymology Dictionary, από την αμάρτυρη πρωτογερμανική λέξη *hailaga, που ανάγεται στην πρωτοϊνδοευρωπαϊκή ρίζα *kailo-.
Το όνομα εισήλθε στην ελληνική γλώσσα ως Έλγα, το όνομα της βασίλισσας των Ρως Όλγας, που επισκέφτηκε την Κωνσταντινούπολη το 955 και βαφτίστηκε Ελένη από τη νονά της Ελένη Λεκαπηνή, σύζυγο του αυτοκράτορα Κωνσταντίνου Ζ΄ του Πορφυρογέννητου, 
Καὶ ἡ τοῦ ποτε κατὰ Ῥωμαίων ἐκπλεύσαντος ἄρχοντος τῶν Ῥῶς γαμετή, Ἔλγα τοὔνομα, τοῦ ἀνδρὸς αὐτῆς ἀποθανόντος παρεγένετο ἐν Κωνσταντινουπόλει. καὶ βαπτισθεῖσα καὶ προαίρεσιν εἰλικρινοῦς ἐπιδεικνυμένη πίστεως, ἀξίως τιμηθεῖσα τῆς προαιρέσεως ἐπ’
οἴκου ἀνέδραμε. 
Ιωάννης Σκυλίτζης 240.77-81· Γεώργιος Κεδρηνός 329
(Αν και είναι πιθανό η Όλγα να είχε ήδη βαφτιστεί στο Κίεβο, καθώς ο Πορφυρογέννητος αποσιωπά το γεγονός της βάφτισής της στο Περί βασιλείου τάξεως σ. 594, 15 κ.ε. Βλ. και Παπαρρηγόπουλο.)

Διάδοση του ονόματος

Ιδιαίτερα δημοφιλές όνομα σε όλη την Ευρώπη, στις ΗΠΑ έφτασε στην ακμή του το 1916 να είναι το 126ο πιο συχνό όνομα. Στην Ελλάδα γνώρισε σημαντική διάδοση από την εποχή που η Μεγάλη Δούκισσα της Ρωσίας Ольга Константиновна Романова (1851–1926) παντρεύτηκε τον βασιλιά Γεώργιο Α΄ και έγινε βασίλισσα της Ελλάδας. Χαρακτηριστικά, η Ειρήνη Ρενιέρη αναφέρει ότι στο Ανδρονίκιο (Endürlük) Καππαδοκίας το όνομα πρωτοεμφανίζεται το 1870, μόλις τρία χρόνια μετά το γάμο του Γεώργιου Α΄ (1867), σε επτά οικογένειες. Σε μια προσπάθεια στατιστικής αποτίμησης της συχνότητας των ελληνικών ονομάτων, το όνομα Όλγα παρουσιάζεται ως το 42ο πιο συχνό όνομα (30ό ανάμεσα στα γυναικεία).

Ονομαστική εορτή

Στις 11 Ιουλίου, που εορτάζεται η μνήμη της αγίας Όλγας της ισαποστόλου από την Ορθόδοξη και την Καθολική Εκκλησία. Την ίδια ημερομηνία εορτάζεται και στη Βουλγαρία, την Τσεχία, την Πολωνία, την Ιταλία, τη Γαλλία. Στη Ρωσία εορτάζεται στις 24 Ιουλίου (11 Ιουλίου με το παλιό ημερολόγιο).

Αρσενικός τύπος του ονόματος

Ολέγκ, ρωσικά: Олег (Αλιέκ), ουκρανικά: Олег (Ολέγ), λευκορωσικά: Алег (Αλιέχ).
Ελένη Παλαιολογίνα (κόρη του Δημητρίου Παλαιολόγου)

Βιογραφία

Το Φθινόπωρο του 1458, ο Μωάμεθ Β΄ έστειλε απεσταλμένο στον πατέρα της Ελένης, τον Δεσπότη του Μυστρά Δημήτριο Παλαιολόγο, με διαταγή να του παραδώσει την ηλικίας δεκαέξι ετών Ελένη, η οποία ήταν γνωστή για την ομορφιά της, ώστε να ενταχθεί στο Αυτοκρατορικό Χαρέμι. 
Το 1460, ο Μωάμεθ εισέβαλε στο Δεσποτάτο του Μυστρά. Ο Δημήτριος συμφώνησε να αποχωρήσει από την πρωτεύουσά του, Μυστρά, και να την παραδώσει στους Τούρκους στις 30 Μαΐου. Ο Σουλτάνος κατέφθασε με τον κύριο όγκο του στρατού του την επόμενη ημέρα, ενώ ο Δημήτριος κλήθηκε να παρουσιαστεί ενώπιόν του. Ο Μωάμεθ δεν άφησε κανένα περιθώριο αμφιβολίας στον Δημήτριο πως ο ίδιος ήταν αιχμάλωτός του και πως η ελληνική περίοδος κυριαρχίας στον Μυστρά είχε λάβει τέλος, ενώ απαίτησε εκ νέου η Ελένη, η οποία βρισκόταν, τότε, στην Μονεμβασία με την μητέρα της, να παραδοθεί στον ίδιο.
Σύμφωνα με τον Βυζαντινό ιστορικό Γεώργιο Φραντζή, οδηγήθηκε στο χαρέμι του Σουλτάνου Μωάμεθ Β΄ στις 30 Μαΐου 1460, ενώ αργότερα απελευθερώθηκε. Ωστόσο, σύμφωνα με τον Οθωμανολόγο Φραντς Μπάμπινγκερ, η Ελένη είναι πιθανό ουδέποτε να εισήλθε στο χαρέμι του Σουλτάνου, καθώς ο Μωάμεθ φοβόταν πως θα μπορούσε να τον δηλητηριάσει.
Ο Δημήτριος απεβίωσε το 1470 σε μοναστήρι στην Αδριανούπολη. Η μητέρα της Ελένης, Θεοδώρα Ασάνινα, επίσης απεβίωσε λίγο καιρό αργότερα. Η ίδια η Ελένη απεβίωσε από βουβωνική πανώλη, λίγο καιρό πριν τον πατέρα της. Ένας άγνωστος ρήτορας, ο οποίος συνέγραψε ένα μοιρολόι προς τιμήν της αδυνατούσε να βρει επαρκή δάκρυα προκειμένου να θρηνήσει τον χαμό της.
Γεώργιος του Βρανδεμβούργου-Άνσμπαχ

Βιογραφία

Ήταν ο δευτερότοκος γιος του Φρειδερίκου Α΄ μάργραβου του Βρανδεμβούργου-Άνσμπαχ και της Σοφίας των Γιαγκελλόνων, κόρης του Καζιμίρ Δ΄ της Πολωνίας.
Το 1543 απεβίωσε στο Άνσμπαχ σε ηλικία 59 ετών και τον διαδέχθηκε ο μόνος γιος του Γεώργιος-Φρειδερίκος.
1006 Λαγκράνζεα

Φυσικά χαρακτηριστικά

Η μέση διάμετρος της Λαγκράνζεας εκτιμάται σε 29,56 χιλιόμετρα. O φασματικός τύπος της είναι άγνωστος, ενώ το άλβεδό της είναι 0,067.
683 Λάντσια

Φυσικά χαρακτηριστικά

Η μέση διάμετρος της Λάντσια εκτιμάται σε 83,04 χιλιόμετρα. Το άλβεδό της είναι 0,1474. Η Λάντσια περιστρέφεται γύρω από τον εαυτό της μία φορά κάθε 8 ώρες και 38 λεπτά.
Ηρακλής και τα βόδια του Γηρυόνη (Εθνική βιβλιοθήκη της Γαλλίας αρ. 202)

Ιστορία του ευρήματος

Βρέθηκε στο Βούλτσι της Κάτω Ιταλίας και δωρίστηκε στην Εθνική βιβλιοθήκη της Γαλλίας, όπου και φιλοξενείται σήμερα στη Νομισματική Συλλογή (Cabinet des Médailles).

Περιγραφή

Είναι μελανόμορφος αμφορέας. Στην έμπροσθεν όψη εικονίζει μια μεγάλη σκηνή μάχης από τον δέκατο άθλο του Ηρακλή, για την κατάκτηση των βοδιών του Γίγαντα Γηρυόνη. Ο Γηρυόνης εικονίζεται στην δεξιά άκρη της εικόνας. Είναι πάνοπλος με δόρυ, ασπίδες, θώρακα και περικεφαλαίες. Είναι τρισώματος στο επάνω σώμα και έχει φτερούγες. Ο Ηρακλής τον πολεμάει με το τόξο του, ενώ η Αθηνά τον βοηθάει, προστατεύοντάς τον με το δόρυ της και με τα φίδια της αιγίδας της που ελίσσονται στον αέρα. Στην αριστερή άκρη της εικόνας βλέπουμε το κοπάδι του Γηρυόνη, για το οποίο γίνεται η μάχη. Ο σκύλος φύλακας του κοπαδιού, ο Όρθος κείται νεκρός στο έδαφος, μαζί με τον βοσκό Ευρυτίωνα που τους σκότωσε ο Ηρακλής στη μάχη.
Στην όπισθεν όψη βλέπουμε ένα τέθριππο.

Ιστορική τοποθέτηση

Ο αμφορέας συμπεριλαμβάνεται στους λεγόμενους Χαλκιδαίους αμφορείς. Το τέθριππο είναι σύνηθες θέμα των αμφορέων αυτών, ενώ η Αθηνά συναντάται πανομοιότυπα και σε άλλον αμφορέα που φυλάγεται στο Deepdene της Αγγλίας. Είναι έργο του ζωγράφου των επιγραφών, όπως λέγεται συμβατικά ο άγνωστος αγγειογράφος αυτός. Χρονολογείται στο 540 π.Χ.
Σιουδάδ Κεσάδα

Γεωγραφία

Η Σιουδάδ Κεσάδα βρίσκεται βόρεια της Κόστα Ρίκα και κεντρικά της Επαρχίας Αλαχουέλα. Βρίσκεται νοτιοανατολικά της Σαν Ρόκε και της Πεχκ, βορειοανατολικά της Ρον-Ρον και βορειοδυτικά της Κολόν.

Κλίμα

Το κλίμα της Σιουδάδ Κεσάδα είναι τροπικό.
Chgrp

Η εντολή chgrp (από την αγγλική φράση change group) χρησιμοποιείται από χρήστες χωρίς δικαιώματα σε συστήματα τύπου Unix για την αλλαγή της ομάδας (group) που έχει αντιστοιχηθεί σε ένα αρχείο. Σε αντίθεση με την εντολή chown, η chgrp επιτρέπει η σε απλούς χρήστες να αλλάζουν ομάδες, αλλά μόνο αν είναι μέλη στις νέες ομάδες.

Παράδειγμα χρήσης

$ ls -l ttt
-rw-r--r--   1 gbeeker  staff           545 Nov 04 2004  ttt
$ chgrp system ttt
$ ls -l ttt
-rw-r--r--   1 gbeeker  system          545 Nov 04 2004  ttt
Η παραπάνω εντολή αλλάζει την ομάδα του φακέλου ttt σε 'system', με την προϋπόθεση ότι ο χρήστης που εκτελεί την εντολή είναι μέλος της ομάδας αυτής.
Σέρτζιαν Μπλάζιτς

Καριέρα

Τον Ιανουάριο του 2010 υπέγραψε συμβόλαιο με τη Σταντάρ Λιέγης, αφού έμεινε ελεύθερος από το Λεβαδειακό. Τον Αύγουστο του 2011 υπέγραψε στον Παναιτωλικό, από τον οποίο αποδεσμεύτηκε στις 28 Μαΐου 2012, μετά που η ομάδα υποβιβάστηκε από τη Σούπερ Λιγκ.
Στις 29 Μαΐου υπέγραψε συμβόλαιο δύο χρόνων με την Ανόρθωση,  όπου του δόθηκε η ευκαιρία να αποδείξει την αξία του απέναντι στη γεωργιανή Ντίλα Γκόρι αλλά σε ένα καθοριστικο σημείο του παιχνιδιού καταδίκασε την ομάδα του δεχόμενος τρία εύκολα γκολ με τα οποία η Ανόρθωση αποκλείστηκε από τα πλέι-οφ του Γιουρόπα Λιγκ. Από τότε η Ανόρθωση προσπαθούσε να ξεφορτωθεί το συμβόλαιο του αλλά χωρίς θετικό αποτέλεσμα και για τις δύο πλευρές. Τον Ιανουάριο του 2013 δόθηκε δανεικός στη Νέα Σαλαμίνα.

Διεθνής καριέρα

Κλήθηκε για πρώτη φορά στην Εθνική Μαυροβουνίου, για ένα αγώνα με αντίπαλο την Εθνική Σλοβενίας, τον Αύγουστο του 2007. Αγωνίστηκε με την Εθνική Μαυροβουνίου μία φορά το 2009 και μία φορά το 2010.
Beatshapers

Ιστορία

Ιδρύθηκε το 2006, το καλοκαίρι του 2009 είχε γίνει μια πλήρους κλίμακας στούντιο ανάπτυξης με τη δημοσίευση των δυνατοτήτων και των ανεπτυγμένων και των αυτο-δημοσιευμένων PlayStation minis. Η Beatshapers έχει επίσης μια αδελφή εταιρεία, την Noisaurs, η οποία παράγει ήχο, σχεδιασμό και μουσική για τα βιντεοπαιχνίδια.

Πλατφόρμες ανάπτυξης

Η Beatshapers έχει την άδεια να αναπτύσει για PlayStation 4 PlayStation Vita, PlayStation 3, PlayStation Portable, DS, Wii, Xbox 360, iPhone, iPad και να έχει μια ιδιότητα εκδότη για PlayStation Network στην Ευρώπη και τη Βόρεια Αμερική, αλλά και μέρος του προγράμματος ID@XBOX της Microsoft.
Υπερδιήθηση

Η υπερδιήθηση είναι μέθοδος αποχωρισμού των στερεών σωματιδίων που περιέχονται στο υγρό ενός κολλοειδούς με τη χρήση πορώδους μεμβράνης ή όπως συνηθίζεται να λέγεται ημιπερατής μεμβράνης.
Στα νοσοκομεία η μέθοδος αυτή είναι ευρύτατη.

Χρησιμοποιούνται ειδικές συσκευές υπερδιήθησης που καθαρίζουν το αίμα των ασθενών που πάσχουν από νεφρική ανεπάρκεια, γνωστότερες ως συσκευές αιμοκάθαρσης.
Μαυροποντικός

Ανατομία και Μορφολογία

Ένας τυπικός ενήλικος μαυροποντικός έχει μήκος 12,75 με 18,25 εκατοστόμετρα, συμπεριλαμβανομένης της ουράς μήκους 6,5 με 10 εκατοστομέτρων, και ζυγίζει 110 με 340 γραμμάρια. Τα αρσενικά είναι γενικά μεγαλύτερα και ισχυρότερα από τα τα θηλυκά. Παρά το όνομά του, ο μαυροποντικός εμφανίζει διάφορα χρώματα. Έχει χρώμα συνήθως μαύρο προς ανοιχτό καφέ με ανοιχτότερη την κοιλιά. Ο μαυροποντικός έχει επίσης τραχειά γούνα και είναι λίγο μικρότερος από τον δεκατιστή.

Ταξινόμηση

Ο μαυροποντικός ήταν ένα από τα πολλά είδη που περιέγραψε αρχικά ο Λινναίος στο έργο του, του 18ου αιώνα, Systema Naturae, και φέρει ακόμα το ταυτώνυμο Rattus rattus. Είναι τυπικό είδος του γένους Επίμυς (Rattus).
Μαλχίων πρεσβύτερος Αντιοχείας

Βίος

Έζησε στην Αντιόχεια. Έγινε διευθυντής ρητορικής σχολής ή δίδασκε ρητορική στη Σχολή της συγκεκεριμένης πόλης. Έπειτα έγινεΠρεσβύτερος της Εκκλησίας. Δεν στερείτο και θεολογικής παιδείας καθώς φαίνεται από το γεγονός ότι κλήθηκε να αντιμετωπίσει την αιρετική διδασκαλία του Παύλου του Σαμοσατέα στα πλαίσια συνόδου η οποία συνεκλήθει περί το 268.

Συγγραφικό έργο

Αξιόλογη συγγραφική δουλειά δεν μας άφησε. Η σύνοδος που συγκροτήθηκε το 268 στην Αντιόχεια με σκοπό την αντιμετώπιση της διδασκαλίας του Παύλου του Σαμοσατέα τήρησε πρακτικά των εργασιών της που με εγκύκλιο επιστολή κοινοποιήθηκε σε όλες τις επισκοπικές επαρχίες. Αυτή η εγκύκλιος επιστολή συντάχθηκε από τον Μαλχίωνα σύμφωνα με τον Ιερώνυμο. Το κείμενο σώζεται αποσπασματικά από τον Ευσέβιο Καισαρείας.
Χρυσοχώρι Ηλείας

Ιστορία

Το Χρυσοχώρι άγνωστο πότε οικίστηκε, παλιότερα βρισκόταν σε άλλη, κοντινή, θέση και λεγόταν "Τρύπες", η ονομασία Τρύπες προέρχεται από τις πολλές σπηλιές της περιοχής. Η λαϊκή παράδοση λέει ότι οι κάτοικοι εγκατέλειψαν το παλιό χωριό λόγω κάποιας μεταδοτικής ασθένειας και εγκαταστάθηκαν στην σημερινή θέση. Παρόλα αυτά ο παλιός οικισμός συνέχισε να κατοικείται με λίγους κατοίκους και είναι σήμερα γνωστό σαν Παλαιοχώρι Ζαχάρως. Κατά την ενετοκρατία αναφέρεται σε ενετικές απογραφές ενώ πριν την επανάσταση δέχτηκε εγκατάσταση οικογενειών από την Μάνη.
Στην επανάσταση του 1821 Τρυπαίοι πήραν μέρος στις μάχες του Λάλα και αλλού. Το 1825 κάηκε ολοσχερώς από τον στρατό του Ιμπραήμ πασά.

Διοικητική ιστορία

Το 1835 αποτέλεσε διαμέρισμα του δήμου Αρήνης της επαρχίας Ολυμπίας του νομού Μεσσηνίας έως το 1912 που αποτέλεσαι οικισμό της κοινότητας Σκλήβας μαζί με το χωριό Σκλήβα. Το 1919 αποσπάτε από την κοινότητα Σκλήβας και αποτελεί την έδρα της κοινότητας Τρυπών, το 1940 αποσπάτε από τον νομό Μεσσηνίας στον νομό Ηλείας. Το 1978 το χωριό και η κοινότητα αλλάζη όνομα σε Χρυσοχώρι. Το 1999 καταργήτε η κοινότητα και γίνεται δημοτικό διαμέρισμα του δήμου Ζαχάρως έως το 2010 όπου μετατρέπετε σε κοινοτικό διαμέρισμα του ιδίου δήμου.
Αλκιβιάδης Στεφανής

Βιογραφικά στοιχεία

Γεννήθηκε το 1959 στην Αθήνα. Εισήλθε στη Στρατιωτική Σχολή Ευελπίδων το 1978 και αποφοίτησε το 1982 ως Ανθυπίλαρχος.
Ως κατώτερος Αξιωματικός, υπηρέτησε σε Μονάδες Τεθωρακισμένων, ως Ουλαμαγός και Διοικητής Ίλης Μέσων Αρμάτων, καθώς και στη Στρατιωτική Σχολή Ευελπίδων ως εκπαιδευτής.
Το 1994 παρακολούθησε το Προκεχωρημένο Σχολείο Αξιωματικών Τεθωρακισμένων του Στρατού Ξηράς των ΗΠΑ (US Armored Advanced Course) στο Fort Knox και στη συνέχεια υπηρέτησε για δύο χρόνια, ως εκπαιδευτής, στη Σχολή Τεθωρακισμένων στον Αυλώνα Αττικής.
Το 1997 φοίτησε στην Ανωτάτη Σχολή Πολέμου.
Από το 1998 έως το 2000 διοίκησε την 98 Επιλαρχία Αρμάτων Εθνοφυλακής (98 ΕΑΡΜΕΘ) στη Λέσβο.
Από το 2000 έως το 2002 υπηρέτησε ως Υπασπιστής Στρατού Ξηράς του Προέδρου της Ελληνικής Δημοκρατίας, θέση από την οποία απέκτησε εμπειρία στρατιωτικής διπλωματίας. Την περίοδο αυτή, ολοκλήρωσε μεταπτυχιακές σπουδές στη «Διαχείριση Κρίσεων» (MBA in Crisis Response Operations).
Τα επόμενα τρία χρόνια μέχρι το 2005, υπηρέτησε ως Επιτελής Επιχειρήσεων στην Στρατιωτική Αντιπροσωπεία της Ελλάδας στο Στρατηγείο του ΝΑΤΟ στις Βρυξέλλες, θέση από την οποία χειρίσθηκε εθνικά θέματα στο πλαίσιο της Ευρωατλαντικής Συμμαχίας.
Με την επιστροφή του στην Ελλάδα, ανέλαβε Διευθυντής του Γραφείου Μετεξέλιξης των Ενόπλων Δυνάμεων στο ΓΕΕΘΑ, στο οποίο υπηρέτησε μέχρι το 2007. Παράλληλα, φοίτησε με αλληλογραφία και αποφοίτησε από τη Σχολή Εθνικής Άμυνας.
Το 2007 προήχθη σε Συνταγματάρχη και τοποθετήθηκε Επιτελάρχης στην XXIII Τεθωρακισμένη Ταξιαρχία, στην Αλεξανδρούπολη.
Το 2008 φοίτησε στο Πανεπιστήμιο Εθνικής Άμυνας των ΗΠΑ (National Defense University - NDU) στην Ουάσιγκτον και αποφοίτησε ως Διακεκριμένος Απόφοιτος αποκτώντας MBA στις «Στρατηγικές Ασφαλείας».
Το 2009 τοποθετήθηκε Υποδιοικητής της 50 Μηχανοκίνητης Ταξιαρχίας Πεζικού, στο Σουφλί.
Το 2010 προήχθη σε Ταξίαρχο και τοποθετήθηκε Διευθυντής στη Διεύθυνση Αμυντικού Σχεδιασμού και Προγραμματισμού του Γενικού Επιτελείου Στρατού.
Το 2011 τοποθετήθηκε Διοικητής της XXIII Τεθωρακισμένης Ταξιαρχίας στην Αλεξανδρούπολη.
Με την προαγωγή του σε Υποστράτηγο το 2013, τοποθετήθηκε Διευθυντής του Δ΄ Κλάδου ΓΕΣ, υπεύθυνος για τον αμυντικό σχεδιασμό, τον προγραμματισμό και την ανάπτυξη του Στρατού Ξηράς, καθώς και την εκπαίδευση του προσωπικού των Σχηματισμών και Μονάδων του.
Τον Ιούλιο του 2013 επιλέχθηκε ως Επιχειρησιακός Διοικητής (Operational Commander), στην άσκηση της Ευρωπαϊκής Ένωσης MILEX 13.
To 2014 τοποθετήθηκε Διοικητής της 95 Ανωτέρας Διοίκησης Ταγμάτων Εθνοφυλακής (95 ΑΔΤΕ) στη Ρόδο.
Το 2015 τοποθετήθηκε Διευθυντής του Δ΄ Κλάδου ΓΕΣ.
Τον Μάρτιο του 2016 προήχθη σε Αντιστράτηγο και τοποθετήθηκε Διοικητής του Γ ΄ Σώματος Στρατού / NRDC-GR, στη Θεσσαλονίκη.
Με απόφαση του ΚΥΣΕΑ, στις 16 Ιανουαρίου 2017, ανέλαβε τα καθήκοντα του Αρχηγού Στρατού.
Με απόφαση του ΚΥΣΕΑ, στις 25 Ιανουαρίου 2019, κρίθηκε ως ευδοκίμως τερματίσας τη σταδιοδρομία του, προήχθη στο βαθμό του Στρατηγού, ενώ του απονεμήθηκε ο τίτλος του Επιτίμου Αρχηγού ΓΕΣ. 
Γνωρίζει αγγλικά και είναι λάτρης της διά βίου μάθησης και του αθλητισμού.
Κράτης ο Θηβαίος

Ζωή

Ο Κράτης γεννήθηκε περίπου το 365 π.Χ. στη Θήβα. Ήταν γιος του Άσκονδου και διάδοχος σε μια τεράστια περιουσία, την οποία απαρνήθηκε για να ζήσει μια ζωή «εντίμου πενίας» στην Αθήνα. Ο Διογένης Λαέρτιος διασώζει διάφορες ιστορίες της ζωής του. Μία αναφέρει ότι τόσο πολύ τον συντάραξε η ζωή και τα δεινά του ζητιάνου βασιλιά, Τήλεφου, που δώρισε όλη του την περιουσία στους πολίτες της Θήβας. Μια άλλη αναφέρει ότι έδωσε χρήματα σε κάποιον τραπεζίτη και του ζήτησε να τα δώσει στους γιούς του, αν αποδειχθούν κοινοί πολίτες. Αν όμως γίνουν φιλόσοφοι, να δώσει τα λεφτά στους πολίτες, μιας και όντως φιλόσοφοι δεν χρειάζονται τίποτα.
τραπεζίτῃ τινὶ παρακαταθέσθαι τἀργύριον, συνθέμενον, εἰ μὲν οἱ παῖδες ἰδιῶται γενηθεῖεν, αὐτοῖς ἀποδοῦναι· εἰ δὲ φιλόσοφοι, τῷ δήμῳ διανεῖμαι· μηδενὸς γὰρ ἐκείνους δεήσεσθαι φιλοσοφοῦντας.
Μετακόμισε στην Αθήνα όπου σύμφωνα με την παράδοση, έγινε μαθητής του Διογένη του Κυνικού. Η ακριβής σχέση μεταξύ Διογένη και Κράτη είναι αβέβαιη, όμως υπάρχει μια αναφορά του Κράτη που αποκαλεί τον εαυτό του ως "συμπολίτη του Διογένη, που δεν επιβουλεύεται με φθόνο".
Διογένους εἶναι πολίτης ἀνεπιβουλεύτου φθόνῳ
Ο Κράτης χαρακτηρίζεται επίσης ως μαθητής του Βρύσωνα και του Στίλπωνα. Έζησε μια ζωή ευχάριστης απλότητας και σύμφωνα με τον Πλούταρχο, που έγραψε μια λεπτομερή βιογραφία του Κράτη, που δυστυχώς δε σώζεται, καταγράφει τι είδους άνθρωπος ήταν:
Αλλά ο Κράτης μόνο με το πορτοφόλι του και τον κουρελιασμένο μανδύα του, χαρωπός συνέχιζε τη ζωή του, σαν να ήταν συνέχεια γιορτή.
Τράβηξε την προσοχή της Ιππαρχίας, την αδερφή ενός μαθητή του, του Μητροκλή. Η Ιππαρχία λέγεται ότι ερωτεύθηκε τον Κράτη, τη ζωή του και τη διδασκαλεία του, οπότε απαρνήθηκε και αυτή την περιουσία της οικογένειάς της, όπως και ο Κράτης, και τον παντρεύτηκε. Ο γάμος ήταν αξιοσημείωτος (για την αρχαία Αθήνα) μιας και βασιζόταν στον αμοιβαίο σεβασμό και την ισότητα μεταξύ του ζευγαριού. Η Ιππαρχία εμφανιζόταν παντού δημόσια μαζί με τον Κράτη, οπότε διάφορες ιστορίες αναφέρονται σε αυτό, επειδή αξιοσέβαστες γυναίκες δεν συμπεριφέρονταν έτσι. Απέκτησαν τουλάχιστον δύο παιδιά, ένα κορίτσι και ένα αγόρι με το όνομα Πασικλής.
Αναφέρεται ότι πήγε τον γιό του σε οίκο ανοχής και του είπε ότι με αυτόν τον τρόπο παντρεύτηκε ο πατέρας του. Όπως και ότι επέτρεψε στην κόρη του, ένα γάμο για τριάντα μέρες σε πιθανό μνηστήρα.
Ήταν δάσκαλος του Ζήνωνα του Κιτιέα και αποτέλεσε αναμφισβήτητα τη μεγαλύτερη επιρροή για τον Ζήνωνα και την ανάπτυξη της Στωικής φιλοσοφίας του. Ο Ζήνων αναφέρεται πάντα στο όνομα του Κράτη με τον μεγαλύτερο σεβασμό και ορισμένα γεγονότα του Κράτη πιθανόν να διασώθηκαν χάρη στον Ζήνωνα. Άλλοι μαθητές του είναι ο Μητροκλής, ο Μόνιμος, και πιθανώς ο Μένιππος, ο Κλεομένης, ο Θεόμβροτος και ο Πασικλής.
Ο Κράτης ήταν στη Θήβα το 307 π.Χ. όταν ο Δημήτριος ο Φαληρεύς εξορίστηκε εκεί. Λέγεται ότι πέθανε σε μεγάλη ηλικία (περίπου το 285 π.Χ.) και θάφτηκε στη Βοιωτία.
Εμινέ Χατούν

Βιογραφία

Γεννήθηκε το 1389 στον Καχραμανμαρά. Παντρεύτηκε με τον Μωάμεθ Α' τον 1403. Ήταν κόρη του Νασιρεντίν Μεχμέτ Μπέη, του πέμπτου εμίρη των Δουλκαριδών. Πέθανε το 1449 σε ηλικία 60 ετών. Ο τάφος της βρίσκεται στην περιοχή που είναι γνωστή ως "Τάφος Χατουνιγιέ" στο Μουραντιγιέ Τζαμί στην Προύσα.
Η Εμινέ Χατούν είχε την ιδιότητα της Βαλιντέ Χατούν, αλλά δεν ήταν κανονική Βαλιντέ εφόσον ο τίτλος χρησιμοποιήθηκε πρώτη φορά από την Αϊσέ Χαφσά Σουλτάν, σύζυγο του Σελίμ Α΄ και μητέρα του Σουλεϊμάν Α' του Μεγαλοπρεπούς.
Γουόλτον-ον-Τέιμς

Γουόλτον και Χέρσαμ ΦΚ

Η πόλη έχει ποδοσφαιρική ομάδα, την Γουόλτον και Χέρσαμ ΦΚ, η οποία αγωνίζεται στην Ίσθμιαν Λιγκ Ντιβίζιον Ουάν Σάουθ. Ιδρύθηκε το 1945. Έδρα της ομάδας είναι το The Sports Ground. Χρώματα της ομάδας είναι το κόκκινο και το άσπρο. Το 1973 κέρδισε το Κύπελλο ποδοσφαίρου Ερασιτεχνών Αγγλίας
Γκαμπές (Κυβερνείο)

Το Κυβερνείο (νομός) Γκαμπές είναι ένας από τους 24 νομούς της Τυνησίας. Βρίσκεται στο νοτιοανατολικό παραθαλάσσιο τμήμα της χώρας, παρά το μυχό του ομώνυμου μεγάλου όρμου. Πρωτεύουσα είναι η ομώνυμη πόλη Γκαμπές. Έχει συνολική έκταση 7.175 τ.χλμ., (7ο σε έκταση), και πληθυσμό 351.500 κατοίκους (2007). Δημιουργήθηκε το 1981.
Βραβείο Στάλιν

Σύγχυση

Το "Βραβείο Στάλιν" ήταν διαφορετικό βραβείο από το "Βραβείο Ειρήνης του Στάλιν" το οποίο δημιουργήθηκε στις 21 Δεκεμβρίου του 1949, και αυτό το βραβείο απονεμόταν κυρίως σε ξένους και όχι σε σοβιετικούς πολίτες.
Λουσιτανία

Η Λουσιτανία (λατιν.: Lusitania) ήταν επαρχία της ρωμαϊκής Ιβηρίας. Ιδρύθηκε το 27 π.Χ. από τον Οκταβιανό Αύγουστο και περιελάμβανε μέρος των εδαφών της πρώην Εκείθεν Ιβηρίας, που χονδρικά σήμερα αντιστοιχούν στην κεντρική και νότια Πορτογαλία και την ισπανική αυτονομία της Εστρεμαδούρα. Πρωτεύουσά του ήταν η Emerita Augusta (σημερινή Μέριδα). Ως επαρχία ανήκε στην κατηγορία των «αυτοκρατορικών», δεδομένης της ύπαρξης σε αυτήν πυρήνων αντίστασης στην ρωμαϊκή εξουσία.
Enemy Inside

Ιστορία

Το συγκρότημα δημιουργήθηκε sτο τέλος του 2017 στο Aschaffenburg από την τραγουδίστρια Nastassja Giulia και τον κιθαρίστα Evan K (Mystic Prophecy, Cypecore) οι οποίοι μετά από πολλούς πειραματισμούς διαμόρφωσαν τον προσωπικό τους ήχο που κινείται στον χώρο του Dark Rock και της μοντέρνας μεταλ μουσικής.
Τον Ιούνιο του 2018 οι Enemy Inside ανακοίνωσαν την κυκλοφορία του πρώτου τους άλμπουμ με τίτλο Phoenix, ο οποίος κυκλοφόρησε τον Σεπτέμβριο του 2018 με την  ROAR ενώ παράλληλα κυκλοφόρησαν τα πρώτα video clips "Falling Away", "Oblivion" και "Lullaby" στο Youtube.  Στο άλμπουμ συμμετέχει στο κομμάτι "Doorway To Salvation" και ο Georg Neuhauser; τραγουδιστής της Symphonic-Metal αυστριακής μπάντας Serenity. To άλμπουμ έφτασε την πρώτη εβδομάδα της κυκλοφορίας του στο #28 των Γερμανικών iTunes Metal Top Ρeleases και στο #74 στις ΗΠΑ.
Η μουσική της μπάντας χαρακτηρίζεται από δυναμικά φωνητικά, μελωδικά riffs και κιθαριστικά σόλο.
Α1 Κατηγορία υδατοσφαίρισης ανδρών 2011-2012

Α1 Κατηγορία πόλο ανδρών 2011–2012
Ροδόλφος Β΄ του Χάχμπεργκ-Ζάουζενμπεργκ

Βιογραφία

Ήταν ο τρίτος γιος του Ροδόλφου Α΄ μαργράβου του Χάχμπεργ-Ζάουζενμπεργκ και της Αγνής, κληρονόμου του Όθωνα του Ρέττελν.
Κουρδική γλώσσα

Σύστημα γραφής

Σήμερα, οι Κούρδοι χρησιμοποιούν τρία συστήματα γραφής. Τα Κουρδικά στο Ιράν και το Ιράκ γράφονται χρησιμοποιώντας το αραβικό αλφάβητο. Στην Τουρκία και τη Συρία χρησιμοποιούν το λατινικό αλφάβητο (Κουρδικό αλφάβητο). Οι Κούρδοι της πρώην ΕΣΣΔ χρησιμοποιούν ένα τροποποιημένο κυριλλικό αλφάβητο.  Προσπάθειες επίσης γίνονται για ένα ενοποιημένο διεθνώς αναγνωρισμένο Κουρδικό αλφάβητο βασισμένο στο ISO-8859-1. Για περαιτέρω πληροφορίες βλέπε: KAL: Η Κουρδική Ακαδημία Γλώσσας
Smash Hits

Τραγούδια του δίσκου

1. Purple Haze (Hendrix) - 2:52
2. Fire (Hendrix) - 2:45
3. The Wind Cries Mary (Hendrix) - 3:20
4. Can You See Me (Hendrix) - 2:33
5. 51st Anniversary (Hendrix) - 3:16
6. Hey Joe (Roberts) - 3:30
7. Stone Free (Hendrix) - 3:36
8. The Stars That Play with Laughing Sam's Dice (Hendrix) - 4:21
9. Manic Depression (Hendrix) - 3:42
10. Highway Chile (Hendrix) - 3:32
11. Burning of the Midnight Lamp (Hendrix) - 3:39
12. Foxy Lady (Hendrix) - 3:18

Βραβεία

Smash Hits (άλμπουμ)
Ηνωμένες Πολιτείες (RIAA Certification): 2 x πλατινένιος 
Ηνωμένο Βασίλειο (BPI Certification): Ασημένιος
Αεροβατική ομάδα Scorpion

Η Αεροβατική Ομάδα Scorpion ("Scorpion" Aerobatic team, Πολωνικά: Grupa Akrobacyjna Skorpion) είναι η αεροβατική ομάδα της Πολωνικής Πολεμικής Αεροπορίας. Χρησιμοποιεί τέσσερα ελικόπτερα Mil Mi-24 και είναι μία από τις ελάχιστες αεροβατικές ομάδες ελικοπτέρων στον κόσμο. Ιδρύθηκε το 1999 ως μέρος του 49ου Τάγματος Επιθετικών Ελικοπτέρων στο Pruszcz Gdański, όπου και πραγματοποίησε την πρώτη της επίδειξη, ενώ αργότερα εμφανίστηκε και στο Αεροπορικό Σόου του Ραντόμ (Radom Air Show) του 1999. Αξιοσημείωτο είναι το γεγονός ότι το Mi-24 είναι αντιαρματικό και όχι αεροβατικό ελικόπτερο, γεγονός που απαιτεί ιδιαίτερες ικανότητες από τους πιλότους του για την εκτέλεση των αεροβατικών ελιγμών.
Βαρωνίς Βίζενταου

Η Βαρωνίδα Βίζενταου (γερμ. Wiesenthau, παλ. γραφή Βύζενταου) ήταν δεσποινίδα «επί των τιμών» στο παλάτι του Όθωνα και της Αμαλίας.

Βιογραφικά στοιχεία

Ήταν Γερμανίδα πανέμορφη. Η καταγωγή της ήταν από τον ευγενικό οίκο Βίζενταου της Φρανκονίας. Μνηστεύθηκε τον Δημήτριο Μαυροκορδάτο, ο οποίος όμως πέθανε πριν την τέλεση των γάμων. Αποσύρθηκε της υπηρεσίας της Βασίλισσας και επέστρεψε στη Γερμανία.
Μουστάκι

Φροντίδα

Το μουστάκι αναπτύσσεται κατά την εφηβική ηλικία στα αγόρια.
Όπως συμβαίνει με τις περισσότερες ανθρώπινες βιολογικές διεργασίες, αυτή η συγκεκριμένη διεργασία μπορεί να διαφέρει μεταξύ ορισμένων ατόμων ανάλογα με τη γενετική κληρονομιά ή το περιβάλλον.
Έχουν αναπτυχθεί ποικίλα εργαλεία για τη φροντίδα των μουστακιών, συμπεριλαμβανομένων των ξυραφιών ασφαλείας.
Στη Μέση Ανατολή υπάρχει μια αυξανόμενη τάση για μεταμοσχεύσεις με μουστάκια, η οποία περιλαμβάνει τη διεξαγωγή μιας διαδικασίας που ονομάζεται εκχύλιση των ωοθυλακίων, προκειμένου να επιτευχθεί πληρέστερη και πιο εντυπωσιακή τρίχα προσώπου.
Το μεγαλύτερο μουστάκι έχει μήκος 4,29 μ. και ανήκει στον Ινδό Ram Singh Chauhan.
Ιωάννης Φραγκιάς

Έργα

Μεταξύ των έργων του είναι: Οι Μοναχοί, Μαρία η αρχιληστής, Λουκριτία η Ρωμαία, Ιούνιος Βρούτος, Υμέναιος, Πολιτική συναλλαγή, καθώς και η ελληνική απόδοση του Έρως ιατρός ((L'Amour médecin) και η «πολύ καλή έμμετρη μετάφραση» του Αμφιτρύωνα του Μολιέρου.